pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกฯ ปลื้ม คนแห่ใช้บริการรถไฟฟ้าสายสีเขียวแบริ่ง-สมุทรปราการเกือบ 7 หมื่นคนต่อวัน ย้ำรัฐบาลเร่งรัดทุกโครงการ หวังอยากเห็นประเทศเปลี่ยนแปลง มีระบบขนส่งก้าวหน้า
วันอังคารที่ 18 ธันวาคม 2561
นายกฯ ปลื้ม คนแห่ใช้บริการรถไฟฟ้าสายสีเขียวแบริ่ง-สมุทรปราการเกือบ 7 หมื่นคนต่อวัน ย้ํารัฐบาลเร่งรัดทุกโครงการ หวังอยากเห็นประเทศเปลี่ยนแปลง มีระบบขนส่งก้าวหน้า
นายกฯ ปลื้ม คนแห่ใช้บริการรถไฟฟ้าสายสีเขียวแบริ่ง-สมุทรปราการเกือบ 7 หมื่นคนต่อวัน ย้ํารัฐบาลเร่งรัดทุกโครงการ หวังอยากเห็นประเทศเปลี่ยนแปลง มีระบบขนส่งก้าวหน้า
นายพุทธิพงษ์ ปุณณกันต์ รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี พอใจตัวเลขผู้ใช้บริการรถไฟฟ้าสายสีเขียวช่วงแบริ่ง-สมุทรปราการ หลังจากที่รัฐบาลเปิดทดลองให้บริการฟรี 4 เดือน ตั้งแต่วันที่ 6 ธ.ค. 61 โดยตลอด 1 สัปดาห์มีผู้ใช้บริการแต่ละวันเกือบ 70,000 คน แสดงให้เห็นว่าประชาชนตอบรับเป็นอย่างดี โดยส่วนใหญ่เห็นว่ามีประโยชน์มาก เพราะสามารถเชื่อมต่อการเดินทางจาก กทม.ไปยังสมุทรปราการได้
“นายกฯ ยืนยันว่า รัฐบาลได้เร่งรัดให้ทุกโครงการเดินหน้าอย่างต่อเนื่อง ไม่ติดขัดเหมือนช่วงที่ผ่านมา เป็นความตั้งใจที่อยากเห็นการเปลี่ยนแปลงของประเทศ โดยเฉพาะการมีโครงสร้างพื้นฐานด้านคมนาคมที่ก้าวหน้า เชื่อมโยงเป็นโครงข่ายทั้งระบบ ช่วยอํานวยความสะดวกแก่ประชาชนและลดปัญหาการจราจรได้ โดยในช่วง 4 ปีนี้ รถไฟฟ้าได้เปิดให้บริการถึง 2 เส้นทาง คือ รถไฟฟ้าสายสีม่วงช่วงบางใหญ่-เตาปูน ที่มีผู้ใช้บริการมากขึ้นเรื่อย ๆ เป็น 60,000 คนต่อวัน และสายสีเขียวช่วงแบริ่ง-สมุทรปราการ นอกจากนี้ ยังมีสายอื่นที่กําลังดําเนินการอยู่อีก เช่น สายสีเหลือง สายสีส้ม สายสีชมพู เป็นต้น”
.....................................................
สํานักโฆษก
รัฐบาลไทย-ข่าวทำเนียบรัฐบาล-คณะผู้แทนสหภาพยุโรป (DG MARE และ DG Employment) เข้าเยี่ยมคำนับ รอง นรม. และ รมว.กห.
วันศุกร์ที่ 14 กรกฎาคม 2560
คณะผู้แทนสหภาพยุโรป (DG MARE และ DG Employment) เข้าเยี่ยมคํานับ รอง นรม. และ รมว.กห.
คณะผู้แทนสหภาพยุโรป (DG MARE และ DG Employment) เข้าเยี่ยมคํานับ รอง นรม. และ รมว.กห.
พล.ต.คงชีพ ตันตระวาณิชย์ โฆษก กห. เปิดเผยว่า เมื่อ 14 ก.ค.60 เวลา 11.00 น. พล.อ.ประวิตร วงษ์สุวรรณ รอง นรม. และ รมว.กห. ได้ให้การต้อนรับ นายสเตฟาน ดีพิลเพีย ( Stefaan Depypere ) ผู้อํานวยการด้านการควบคุมทะเลสากลและการประมงที่ยั่งยืน คณะกรรมาธิการยุโรปด้านการประมงและทะเล และคณะผู้แทนสหภาพยุโรป (DG MARE และ DG Employment) ณ ศาลาว่าการกลาโหม
โดยได้หารือร่วมกันถึง ความคืบหน้าในการแก้ไขปัญหาการประมง IUU และปัญหาแรงงานในภาคประมงไทย โดย พล.อ.ประวิตร ได้กล่าวขอบคุณ ถึงการทํางานร่วมกันของทั้งสองฝ่ายที่ผ่านมา โดยย้ําถึงความพยายามและความตั้งใจจริงของรัฐบาล ในการแก้ปัญหาการทําประมงให้ถูกกฎหมายและเป็นไปตามหลักสากล ทั้งเรื่อง การพัฒนาและปรับปรุงกฎหมาย การบริหารจัดการกองเรือให้เป็นระบบชัดเจนมากขึ้น การติดตามควบคุมและเฝ้าระวังการทําประมงของเรือประมงไทยให้เป็นระบบและมีประสิทธิภาพยิ่งขึ้น การควบคุมเรือประมงนอกน่านน้ําด้วยการเข้าร่วมเป็นภาคีความตกลงภายใต้กฎหมายทางทะเล การบังคับใช้กฎหมายและการลงโทษ รวมทั้งการคุ้มครองแรงงานในภาคประมง โดยรับเอาข้อกังวลและคําแนะนําที่ได้รับของ EU มาขับเคลื่อนการทํางานและแก้ปัญหาที่เป็นจุดอ่อนอย่างเต็มที่โดยไม่เพิกเฉย
โดย นายสเตฟาน ได้กล่าวขอบคุณ พล.อ.ประวิตร ที่สนับสนุนผลักดันขับเคลื่อนแก้ปัญหามาโดยตลอด พร้อมทั้งชื่นชมและขอบคุณถึงความตั้งใจในการทํางานหนักร่วมกันของทุกภาคส่วน ตลอดระยะเวลาที่ผ่านมาด้วยบรรยากาศที่ดีมาก ซึ่งแสดงให้เห็นถึงความพยายามและความตื่นตัวของไทยในการแก้ปัญหาและส่งเสริมกันทั้งระดับนโยบายและระดับปฏิบัติงาน การพูดคุยทําความเข้าใจร่วมกันอย่างตรงไปตรงมาที่ผ่านมาเป็นส่วนสําคัญของการสนับสนุนส่งเสริมให้การแก้ปัญหาร่วมกัน พร้อมกับย้ําว่า ปัญหาการทําประมงผิดกฎหมายเป็นปัญหาของโลก ซึ่งเป็นความท้าทายที่เราจําเป็นต้องให้ความร่วมมือกัน ผลักดันให้เกิดความถูกต้องและเป็นรูปธรรมร่วมกันต่อไป
รัฐบาลไทย-ข่าวทำเนียบรัฐบาล-สธ.เข้มคลินิกแพทย์แผนไทยต้องผ่านเกณฑ์
วันพุธที่ 10 มิถุนายน 2563
สธ.เข้มคลินิกแพทย์แผนไทยต้องผ่านเกณฑ์
กระทรวงสาธารณสุข ยืนยันการให้บริการของคลินิกการแพทย์แผนไทยและคลินิกการแพทย์แผนไทยประยุกต์ต้องได้รับอนุญาตจากกรมสนับสนุนบริการสุขภาพ และดําเนินการตามมาตรการป้องกันการแพร่ระบาดของโควิด 19 พร้อมสุ่มตรวจต่อเนื่อง เพื่อความปลอดภัยผู้รับบริการ ไม่แนะนําการบร
กระทรวงสาธารณสุข ยืนยันการให้บริการของคลินิกการแพทย์แผนไทยและคลินิกการแพทย์แผนไทยประยุกต์ต้องได้รับอนุญาตจากกรมสนับสนุนบริการสุขภาพ และดําเนินการตามมาตรการป้องกันการแพร่ระบาดของโควิด 19 พร้อมสุ่มตรวจต่อเนื่อง เพื่อความปลอดภัยผู้รับบริการ ไม่แนะนําการบริการนอกสถานที่
วันนี้ (10 มิถุนายน 2563) ที่ศูนย์ปฏิบัติการด้านข่าวโรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์ธเรศ กรัษนัยรวิวงค์ อธิบดีกรมสนับสนุนบริการสุขภาพ กล่าวว่า กรมสนับสนุนบริการสุขภาพมีหน้าที่ควบคุมดูแลการให้บริการของสถานพยาบาล สถานประกอบการเพื่อสุขภาพ เช่น นวด และสปา ได้กําหนดแนวทางการปฏิบัติของคลินิกการแพทย์แผนไทยและคลินิกการแพทย์แผนไทยประยุกต์ ในการเฝ้าระวังการแพร่กระจาย และคัดกรองโรคไวรัสโคโรนา 2019 (โควิด-19) ตั้งแต่การเตรียมการให้เปิดบริการตามมาตรการผ่อนปรน โดยเข้มงวดการประเมินความพร้อม การปฏิบัติตามเกณฑ์มาตรฐานการให้บริการอย่างเคร่งครัด และมีการสุ่มตรวจอย่างต่อเนื่อง เพื่อให้ผู้รับบริการในสถานประกอบการได้รับบริการที่ปลอดภัย และไม่แนะนําให้ใช้บริการนอกสถานที่ เพราะอาจเสี่ยงต่อการแพร่ระบาดของโรคได้
ด้านทันตแพทย์อาคม ประดิษฐสุวรรณ รองอธิบดีกรมสนับสนุนบริการสุขภาพ กล่าวว่า สถานประกอบการ ผู้ให้บริการ และผู้รับบริการ ทั้ง 3 ส่วนนี้จะยึด 6 มาตรการหลักในการป้องกันการแพร่ระบาดของโควิด 19 ประกอบด้วย 1.คัดกรองวัดไข้ ทั้งในผู้ให้และผู้รับบริการ ร่วมกับการซักประวัติเสี่ยง 2.สวมหน้ากากผ้าหรือหน้ากากอนามัยตลอดเวลา และหากเป็นหัตถการที่ใกล้จุดสัมผัสเสี่ยง เช่น ใบหน้า ผู้ให้บริการต้องใส่เฟซชิลด์ ร่วมกับหน้ากากผ้าหรือหน้ากากอนามัย และไม่ใช้เวลานานเกินไปในการให้บริการ 3.จัดจุดล้างมือหรือเจลแอลกอฮอล์อย่างเพียงพอ 4.จัดระยะห่างระหว่างบุคคลอย่างน้อย 1-2 เมตร การให้บริการนวดทําได้เพียงห้องละ 1 คน ไม่สามารถใช้บริการรวมหลายคนในห้องเดียวกันได้เหมือนก่อน 5.ทําความสะอาดจุดสัมผัสเสี่ยง รวมทั้งอุปกรณ์ต่างๆ ในสถานบริการ และ 6.ต้องจองคิวล่วงหน้าเพื่อรับบริการไม่ให้มีการนั่งรอคิวเป็นจํานวนมาก และมีการสุ่มตรวจเป็นระยะ ต่อเนื่อง
******************************* 10 มิถุนายน 2563
รัฐบาลไทย-ข่าวทำเนียบรัฐบาล-สถานเอกอัครราชทูต ณ กรุงแคนเบอร์รา  สถานกงสุลใหญ่ ณ นครซิดนีย์ ร่วมกับทีมประเทศไทย และหน่วยงานที่เกี่ยวข้องของไทยและออสเตรเลีย จัดเที่ยวบินพาณิชย์พิเศษ นำคนไทยจำนวน 207 คน กลับประเทศไทย [กระทรวงการต่างประเทศ]
วันอาทิตย์ที่ 26 เมษายน 2563
สถานเอกอัครราชทูต ณ กรุงแคนเบอร์รา  สถานกงสุลใหญ่ ณ นครซิดนีย์ ร่วมกับทีมประเทศไทย และหน่วยงานที่เกี่ยวข้องของไทยและออสเตรเลีย จัดเที่ยวบินพาณิชย์พิเศษ นําคนไทยจํานวน 207 คน กลับประเทศไทย [กระทรวงการต่างประเทศ]
สถานเอกอัครราชทูต ณ กรุงแคนเบอร์รา  สถานกงสุลใหญ่ ณ นครซิดนีย์ ร่วมกับทีมประเทศไทย และหน่วยงานที่เกี่ยวข้องของไทยและออสเตรเลีย จัดเที่ยวบินพาณิชย์พิเศษ นําคนไทยจํานวน 207 คน กลับประเทศไทย
เมื่อวันที่ 26 เมษายน 2563 สถานเอกอัครราชทูต ณ กรุงแคนเบอร์รา และสถานกงสุลใหญ่ ณ นครซิดนีย์ ร่วมกับหน่วยงานทีมประเทศไทยในออสเตรเลีย และหน่วยงานที่เกี่ยวข้องของไทยและออสเตรเลียได้จัดเที่ยวบินพาณิชย์พิเศษ TG 476 โดยสายการบินไทย นําคนไทยในออสเตรเลียจํานวน 207 คนเดินทางออกจากนครซิดนีย์เมื่อเวลา 10.00 น. และมีกําหนดถึงกรุงเทพฯ เวลาประมาณ 16.00 น. ในวันเดียวกัน
การจัดเที่ยวบินพิเศษ TG 476 นี้เป็นไปตามแนวทางจัดการเคลื่อนย้ายคนไทยในต่างประเทศกลับประเทศไทยของศูนย์บริหารสถานการณ์โควิด-19 รวมถึงมาตรการสาธารณสุขเพื่อป้องกัน/ควบคุมโรค และมาตรการจํากัดการเดินทางของรัฐบาลไทยและออสเตรเลีย โดยผู้โดยสารที่เดินทางกลับประเทศไทยกับเที่ยวบินพิเศษนี้เป็นบุคคลสัญชาติไทยที่มีความจําเป็นเร่งด่วน อาทิ ผู้ที่ประสบปัญหาด้านสุขภาพ และผู้ที่ถือวีซ่าออสเตรเลียประเภทท่องเที่ยว(visitor) หรือวีซ่าชั่วคราวประเภทอื่นๆ ที่หมดอายุแล้วหรือใกล้หมดอายุและไม่สามารถต่ออายุได้อีก
การดําเนินการในครั้งนี้เป็นไปตามนโยบายของรัฐบาลไทยที่ให้ความสําคัญกับการดูแลสวัสดิภาพของคนไทยในต่างประเทศโดยเฉพาะอย่างยิ่งในภาวะการแพร่ระบาดของโรคโควิด-19 โดยให้ความสําคัญกับการนํากลุ่มเยาวชนและคนไทยที่ตกค้างในต่างแดนและประสบปัญหาต่างๆ ให้สามารถเดินทางกลับประเทศไทยได้อย่างปลอดภัย
สําหรับคนไทยในออสเตรเลียที่ยังประสงค์จะกลับประเทศไทย สถานเอกอัครราชทูตฯ และสถานกงสุลใหญ่จะดําเนินการหารือกับหน่วยงานที่เกี่ยวข้องของไทยและออสเตรเลียเพื่อหาแนวทางช่วยเหลือต่อไปและจะแจ้งความคืบหน้าให้ทราบเป็นระยะ
ในกรณีฉุกเฉินโปรดติดต่อหมายเลขโทรศัพท์สายด่วน 0402 735 642 หรือ 0429 597 191 หรือ Line ID: CBRCONSULAR
รัฐบาลไทย-ข่าวทำเนียบรัฐบาล-“คณะกรรมการ PPP เร่งรัดโครงการตาม PPP Fast Track คาดเห็น 3 โครงการภายในปีนี้ มูลค่าการลงทุนรวม 446,874 ล้านบาท”
วันจันทร์ที่ 21 พฤษภาคม 2561
“คณะกรรมการ PPP เร่งรัดโครงการตาม PPP Fast Track คาดเห็น 3 โครงการภายในปีนี้ มูลค่าการลงทุนรวม 446,874 ล้านบาท”
ผลการประชุมคณะกรรมการ PPP ครั้งที่ 2/2561 เมื่อวันจันทร์ที่ 21 พฤษภาคม 2561 ณ กระทรวงการคลัง โดยคณะกรรมการ PPP ได้สั่งการให้กระทรวงคมนาคมและหน่วยงานเจ้าของโครงการเร่งรัดโครงการภายใต้มาตรการ PPP Fast Track ให้เป็นไปตามกรอบเวลาที่วางไว้ โดยภายในปี 2561
นายประภาศ คงเอียด ผู้อํานวยการสํานักงานคณะกรรมการนโยบายรัฐวิสาหกิจ กรรมการและเลขานุการคณะกรรมการนโยบายการให้เอกชนร่วมลงทุนในกิจการของรัฐ (คณะกรรมการ PPP) เปิดเผยผลการประชุมคณะกรรมการ PPP ครั้งที่ 2/2561 เมื่อวันจันทร์ที่ 21 พฤษภาคม 2561 ณ กระทรวงการคลัง โดยมีนายสมคิด จาตุศรีพิทักษ์ รองนายกรัฐมนตรีเป็นประธาน โดยคณะกรรมการ PPP ได้สั่งการให้กระทรวงคมนาคมและหน่วยงานเจ้าของโครงการเร่งรัดโครงการภายใต้มาตรการ PPP Fast Track ให้เป็นไปตามกรอบเวลาที่วางไว้ โดยภายในปี 2561 คาดว่าจะมีโครงการภายใต้มาตรการ PPP Fast Track นําเสนอต่อคณะกรรมการ PPP พิจารณาอย่างน้อย จํานวน 3 โครงการ ประมาณการมูลค่าเงินลงทุนรวม 446,874 ล้านบาท ได้แก่
1. โครงการทางหลวงพิเศษระหว่างเมืองสายนครปฐม - ชะอํา 80,600 ล้านบาท
2. โครงการรถไฟฟ้าสายสีม่วง ช่วงเตาปูน - วงแหวนกาญจนาภิเษก 128,235 ล้านบาท
3. โครงการรถไฟฟ้าสายสีส้ม ส่วนตะวันตกและตะวันออก 238,039 ล้านบาท
นอกจากนี้ คณะกรรมการ PPP ได้ติดตามความคืบหน้าการดําเนินโครงการภายใต้มาตรการ PPP Fast Track ของกระทรวงคมนาคมอีกจํานวน 5 โครงการ ประมาณการมูลค่าเงินลงทุนรวม 240,126 ล้านบาท ได้แก่ 1) โครงการ Rest Area ของทางหลวงพิเศษระหว่างเมือง สายบางปะอิน - นครราชสีมา 2) โครงการ Rest Areaของทางหลวงพิเศษระหว่างเมือง สายบางใหญ่ - กาญจนบุรี 3) โครงการระบบขนส่งมวลชนจังหวัดภูเก็ต 4) โครงการระบบขนส่งมวลชนจังหวัดเชียงใหม่ และ 5) โครงการระบบขนส่งมวลชนจังหวัดนครราชสีมา โดยเร่งรัดการพัฒนาโครงการระบบขนส่งมวลชนในหัวเมืองต่างๆ ในต่างจังหวัด เพื่อเป็นการกระจายการลงทุนและพัฒนาโครงสร้างพื้นฐานไปสู่ภูมิภาค และบรรเทาปัญหาการจราจรหนาแน่นของหัวเมืองหลัก
กองส่งเสริมการให้เอกชนร่วมลงทุนในกิจการของรัฐ สํานักงานคณะกรรมการนโยบายรัฐวิสาหกิจ
รัฐบาลไทย-ข่าวทำเนียบรัฐบาล-เลื่อนการเปิดภาคเรียนที่หนึ่ง ปีการศึกษา 2563 ลดการแพร่ระบาดโรคโควิด-19
วันจันทร์ที่ 13 เมษายน 2563
เลื่อนการเปิดภาคเรียนที่หนึ่ง ปีการศึกษา 2563 ลดการแพร่ระบาดโรคโควิด-19
วันจันทร์ที่ 13 เมษายน 2563
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบให้สถานศึกษาเลื่อนการเปิดภาคเรียนที่หนึ่ง ปีการศึกษา 2563 จากเดิมวันที่ 16 พ.ค. เป็นวันที่ 1 ก.ค. 2563 เพื่อลดความเสี่ยงการแพร่ระบาดของโรคโควิด-19 ในกลุ่มนักเรียน นักศึกษา ครู ผู้สอน และบุคลากรทางการศึกษา โดยกระทรวงศึกษาธิการจะปรับวิธีการเรียนการสอนให้สอดคล้องกับระยะเวลาและหลักสูตรในแต่ละระดับ รวมทั้งให้สถานศึกษาจัดเตรียมการเรียนการสอนผ่านทางออนไลน์ไว้เป็นแผนสํารอง หากสถานการณ์ยังไม่คลี่คลาย และในช่วงเดือนพฤษภาคมนี้ จะมีการจะนําหลักสูตรการเรียนออนไลน์ออกอากาศผ่านสถานีโทรทัศน์ช่องต่าง ๆ เพื่อถ่ายทอดความรู้แก่ให้ผู้เรียนอีกด้วย
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกรัฐมนตรีระบุรัฐบาลทุกรัฐบาลมีเจตนารมณ์แก้ไขปัญหาหมอกควัน ซึ่งต้องอาศัยความร่วมมือทั้งภายในและประเทศเพื่อนบ้าน
วันอังคารที่ 28 กุมภาพันธ์ 2560
นายกรัฐมนตรีระบุรัฐบาลทุกรัฐบาลมีเจตนารมณ์แก้ไขปัญหาหมอกควัน ซึ่งต้องอาศัยความร่วมมือทั้งภายในและประเทศเพื่อนบ้าน
นายกรัฐมนตรีระบุรัฐบาลทุกรัฐบาลมีเจตนารมณ์แก้ไขปัญหาหมอกควัน ซึ่งต้องอาศัยความร่วมมือทั้งภายในและประเทศเพื่อนบ้าน
วันนี้ (28 กุมภาพันธ์ 2560) เวลา 15.20 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงปัญหาหมอกควันว่า รัฐบาลทุกรัฐบาลพยายามแก้ไขปัญหาดังกล่าว แต่ปัญหาไม่ได้เกิดขึ้นจากประเทศไทยฝ่ายเดียว ปัญหาเกิดขึ้นจากประเทศเพื่อนบ้านด้วย ซึ่งวันนี้ความร่วมมือกับประเทศเพื่อนบ้านเป็นไปด้วยดี ต่างพยายามหารือร่วมกันเพื่อแก้ไขปัญหา และลดจุดฮอตสปอตในแต่ละพื้นที่ลงไปให้ได้ ทั้งนี้ จะต้องสร้างความเข้าใจให้กับเกษตรกรไม่ให้เผาวัชพืชเพื่อทําการเกษตร และหาของป่า รวมถึงต้องสร้างความร่วมมือกันต่อไปทั้งในและต่างประเทศ
---------------------------------------------
รัฐบาลไทย-ข่าวทำเนียบรัฐบาล-วันครอบครัว 14 เมษายน
วันพฤหัสบดีที่ 20 เมษายน 2560
วันครอบครัว 14 เมษายน
รัฐบาลส่งเสริมให้ประชาชนใช้โอกาสในช่วงวันหยุดยาว ทํากิจกรรมสร้างความอบอุ่นมั่นคงภายในครอบครัว
ต่อจากนี้ไป ขอเชิญรับฟังไทยคู่ฟ้า ครับ
เนื่องในโอกาสวันครอบครัว 14 เมษายน พลเอก ประยุทธ์ จันทร์โอชา นายกรัฐมนตรีขอส่งความปรารถนาดีไปยังพี่น้องประชาชนชาวไทยทุกครอบครัวที่ได้ใช้โอกาสช่วงเทศกาลสงกรานต์เดินทางกลับภูมิลําเนา ได้รวมญาติมิตร รวมครอบครัว ทําบุญอุทิศส่วนกุศลให้กับบุพการี รดน้ําดําหัว ขอพรผู้ใหญ่ เพื่อเสริมสร้างความเป็นสิริมงคล และเพื่อความอบอุ่นร่วมกันของคนในครอบครัวตามประเพณีไทยที่เคยปฏิบัติมา ทั้งนี้ รัฐบาลต้องการส่งเสริมความเข้มแข็งของสถาบันครอบครัว เพราะครอบครัวเป็นสถาบันแรกที่ช่วยอบรมสั่งสอนสร้างบรรทัดฐานทางสังคมให้แก่สมาชิกรุ่นใหม่ซึ่งมีผลต่อการพัฒนาประเทศ รวมทั้งยังรณรงค์ต่อต้านการใช้ความรุนแรงในครอบครัว ปลูกฝังความรักและความเข้าใจกัน เพื่อสร้างรากฐานทางสังคมของประเทศไทยให้แข็งแกร่ง
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมว.ดิจิทัลฯ ปาฐกถาพิเศษในงาน Conference on “Thriving Business in a digitally Fragmented World ณ สหราชอาณาจักร”
วันพฤหัสบดีที่ 2 พฤศจิกายน 2560
รมว.ดิจิทัลฯ ปาฐกถาพิเศษในงาน Conference on “Thriving Business in a digitally Fragmented World ณ สหราชอาณาจักร”
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) กล่าวปาฐกถาพิเศษหัวข้อ “Thailand in the New Digital Era” ในงาน Conference on “Thriving Business in a digitally Fragmented World” ที่ Asia House ซึ่งเป็นศูนย์รวมความเชี่ยวชาญของสหราชอาณาจักรเกี่ยวกับภูมิภาคเอเชีย ทั้งในแง่มุมของเศรษฐกิจ สังคม การเมือง โดยงานสัมมนาดังกล่าว มีวัตถุประสงค์เพื่อให้เป็นเวทีสําหรับผู้กําหนดนโยบาย ผู้นําทางธุรกิจ ได้ใช้ในการเรียนรู้และแลกเปลี่ยนความคิดเห็นระหว่างกัน ในส่วนของประเทศไทยได้มีการนําเสนอนโยบาย Thailand 4.0 ที่จะนําพาประเทศไทยเข้าสู่ยุคแห่งเทคโนโลยีและนวัตกรรม พร้อมยังได้กล่าวถึงความพร้อมของประเทศไทยผ่านโครงการสําคัญต่างๆ เช่น เน็ตประชารัฐ การวางโครงข่ายเคเบิลใต้น้ํา และเมืองอัจฉริยะ รวมทั้งได้เชิญชวนนักธุรกิจของสหราชอาณาจักรเข้ามาร่วมลงทุนกับประเทศไทยในสาขาต่างๆ โดยเฉพาะธุรกิจเป้าหมายใหม่ของประเทศบนพื้นที่โครงการระเบียงเขตเศรษฐกิจภาคตะวันออก (EEC) เมื่อวันที่ 1 พฤศจิกายน 2560 ณ กรุงลอนดอน สหราชอาณาจักร
***********************
รัฐบาลไทย-ข่าวทำเนียบรัฐบาล-กระทรวงดิจิทัลฯ จัดกิจกรรม I – Share แลกเปลี่ยนองค์ความรู้ “การปฏิบัติงานของศูนย์ต่อต้านข่าวปลอม” [กระทรวงดิจิทัลเพื่อเศรษฐกิจและสังคม]
วันพฤหัสบดีที่ 2 เมษายน 2563
กระทรวงดิจิทัลฯ จัดกิจกรรม I – Share แลกเปลี่ยนองค์ความรู้ “การปฏิบัติงานของศูนย์ต่อต้านข่าวปลอม” [กระทรวงดิจิทัลเพื่อเศรษฐกิจและสังคม]
กระทรวงดิจิทัลฯ จัดกิจกรรม I – Share แลกเปลี่ยนองค์ความรู้ “การปฏิบัติงานของศูนย์ต่อต้านข่าวปลอม”
นายภุชพงค์ โนดไธสง รองปลัดกระทรวงดิจิทัลเพื่อเศรษฐกิจและสังคม เป็นประธานในพิธีเปิดกิจกรรม กิจกรรม I – Share จัดขึ้นในหัวข้อเรื่อง “การปฏิบัติงานของศูนย์ต่อต้านข่าวปลอม (Anti Fake News Center : AFNC)” ซึ่งเป็นกิจกรรมการจัดการองค์ความรู้(KM) ประจําปี พ.ศ. ๒๕๖๓ ของสํานักงานปลัดกระทรวงดิจิทัลเพื่อเศรษฐกิจและสังคม โดยมี นายภูเวียง ประคํามินทร์ รองปลัดกระทรวงดิจิทัลฯร่วมงานฯ สําหรับการจัดกิจกรรมครั้งนี้ เพื่อเป็นการแลกเปลี่ยนความรู้ของบุคลากรภายในหน่วยงาน ในการนําความรู้ที่ถ่ายทอดไปใช้ในการปฏิบัติงานได้อย่างมีประสิทธิภาพ โดยได้รับเกรียติจาก นายพลวรรธน์ วิทูรกลชิต ผู้อํานวยการศูนย์ต่อต้านข่าวปลอม นายสัจจะ โชคบุญส่ง ผู้อํานวยการกลุ่มงานสนับสนุนงานคดีทางเศรษฐกิจและสังคม นายสันติภาพ เพิ่มมงคลทรัพย์ รักษาการผู้จัดการส่วนพัฒนาบริการคลาวด์และดิจิทัลที่ ๑ หน่วยงาน บมจ. ทีโอที ร่วมเป็นวิทยากรบรรยาย และ นางสาวขวัญจิต จินดานุรักษ์ นักประชาสัมพันธ์ชํานาญการ เป็นพิธีกร ณ ห้อง Co-Working Space ชั้น 8 เมื่อวันที่ 1 เมษายน 2563
รัฐบาลไทย-ข่าวทำเนียบรัฐบาล-รมว.อุตฯ นำคณะสื่อมวลชนลงพื้นที่เยี่ยมชมบริษัท อุตสาหกรรมเครื่องหอมไทย-จีน จำกัด (TCFF) จ.พระนครศรีอยุธยา
วันอังคารที่ 19 กันยายน 2560
รมว.อุตฯ นําคณะสื่อมวลชนลงพื้นที่เยี่ยมชมบริษัท อุตสาหกรรมเครื่องหอมไทย-จีน จํากัด (TCFF) จ.พระนครศรีอยุธยา
รมว.อุตฯ นําคณะสื่อมวลชนลงพื้นที่เยี่ยมชมบริษัท อุตสาหกรรมเครื่องหอมไทย-จีน จํากัด (TCFF) จ.พระนครศรีอยุธยา
พระนครศรีอยุธยา : วันนี้ 18 กันยายน 2560 นายอุตตม สาวนายน รัฐมนตรีว่าการกระทรวงอุตสาหกรรม นําคณะผู้บริหารกระทรวงอุตสาหกรรมและสื่อมวลชนลงพื้นที่เยี่ยมชมสายการผลิตในโรงงาน บริษัท อุตสาหกรรมเครื่องหอมไทย-จีน จํากัด (TCFF) อําเภอลาดบัวหลวง จังหวัดพระนครศรีอยุธยา ซึ่งเป็นกิจการร่วมค้าระหว่างไทยและจีน ในการผลิตน้ําหอม สารแต่งกลิ่นสําหรับสินค้าอุปโภค-บริโภค น้ํามันหอมระเหย และสารสกัดจากธรรมชาติ เพื่อใช้ในอุตสาหกรรมเครื่องสําอาง อาหาร ยา และสปา
รัฐมนตรีว่าการกระทรวงอุตสาหกรรม กล่าวว่า บริษัท อุตสาหกรรมเครื่องหอมไทย-จีน หรือ TCFF เป็นตัวอย่างที่ดีของการเพิ่มมูลค่าผลผลิตทางการเกษตร และมีการศึกษาวิจัยผลิตภัณฑ์ใหม่ ๆ ร่วมกับสถาบันการศึกษา และหน่วยงานภาครัฐ อย่างต่อเนื่อง เพื่อให้อุตสาหกรรมแปรรูปเกษตรและอาหารของไทยปรับตัวไปสู่ Bio Economy และอุตสาหกรรม 4.0 มากขึ้น และช่องทางจําหน่ายสินค้าผ่านระบบออนไลน์เป็นสิ่งสําคัญ ซึ่งกระทรวงฯ โดยกรมส่งเสริมอุตสาหกรรม มีโครงการที่จะส่งเสริมเอสเอ็มอีให้ทําธุรกิจในรูปแบบบีทูบีผ่านเว็บไซต์alibaba.comและการปรับโครงสร้างของกระทรวงในเดือนตุลาคม 2560 นี้ก็จะมีหน่วยงานเฉพาะที่จะทําหน้าที่ส่งเสริมอุตสาหกรรมดิจิทัลและการตลาดอิเล็กทรอนิกส์ (e-Marketplace) โดยตรงอีกด้วย
รัฐบาลไทย-ข่าวทำเนียบรัฐบาล-รัฐบาลแจงคำสั่งแก้ไขกฎหมาย กอ.รมน. มุ่งป้องกัน แก้ไข ฟื้นฟู ภัยจากมนุษย์ควบคู่ภัยธรรมชาติ
วันพฤหัสบดีที่ 23 พฤศจิกายน 2560
รัฐบาลแจงคําสั่งแก้ไขกฎหมาย กอ.รมน. มุ่งป้องกัน แก้ไข ฟื้นฟู ภัยจากมนุษย์ควบคู่ภัยธรรมชาติ
นายกรัฐมนตรีได้กล่าวขี้แจงคําสั่งแก้ไขกฎหมาย กอ.รมน. ระบุมุ่งป้องกัน แก้ไข ฟื้นฟู ภัยจากมนุษย์ควบคู่ภัยธรรมชาติ ย้ําไม่ใช่คําสั่งควบคุมประชาชน พร้อมวางแนวทางที่สอดคล้องกับการพัฒนาภูมิภาคและกลุ่มจังหวัดอย่างยั่งยืน
วันนี้ (23 พ.ย. 60) พลเอก ประยุทธ์ จันทร์โอชา นายกรัฐมนตรี กล่าวถึงคําสั่งหัวหน้า คสช.ที่ 51/2560 เรื่อง การแก้ไขเพิ่มเติมกฎหมายว่าด้วยการรักษาความมั่นคงภายในราชอาณาจักร ว่า การแก้ไขเพิ่มเติม พ.ร.บ.การรักษาความมั่นคงภายในราชอาณาจักร พ.ศ. 2551 ตามคําสั่งนี้ เป็นไปเพื่อให้สอดคล้องกับสถานการณ์ด้านความมั่นคงที่เปลี่ยนแปลงไปอย่างรวดเร็วและมีความซับซ้อนมากขึ้น ซึ่งไม่ได้เกิดจากการกระทําของบุคคลเพียงอย่างเดียว แต่อาจเกิดจากภัยจากธรรมชาติที่เป็นสาธารณภัยด้วย
“คําสั่งดังกล่าวจึงต้องการสร้างความชัดเจนว่า การรักษาความมั่นคงภายในราชอาณาจักรก็คือ การป้องกัน แก้ไข และฟื้นฟูสถานการณ์ใดที่เป็นภัยหรืออาจเป็นภัย ซึ่งเกิดจากบุคคลหรือกลุ่มบุคคล รวมถึงสาธารณภัยต่าง ๆ เช่น อุทกภัย วาตภัย ธรณีพิบัติภัย ฯลฯ ให้กลับสู่สภาวะปกติเพื่อให้เกิดความสงบเรียบร้อย โดยไม่ได้มีวัตถุประสงค์ไปควบคุมหรือก่อให้เกิดผลกระทบแก่ประชาชนแต่อย่างใด”
ทั้งนี้ นายกรัฐมนตรีเน้นย้ําว่า ผู้รับผิดชอบในการรักษาความมั่นคงภายในราชอาณาจักรนั้นไม่ใช่เรื่องใหม่ เพราะถูกกําหนดไว้ในกฎหมายฉบับเดิมอยู่แล้ว ทั้ง กอ.รมน.กลาง กอ.รมน.ภาค และ กอ.รมน.จังหวัด เพียงแต่เพิ่มเติมงานด้านสาธารณภัยเข้าไป และสร้างกลไกให้การทํางานในระดับภาคและจังหวัดมีความชัดเจนมากขึ้น โดยกําหนดให้มีคณะกรรมการที่ทุกฝ่ายมีส่วนร่วม เช่น ทหาร ตํารวจ อัยการ ผอ.ศูนย์ป้องกันและบรรเทาสาธารณภัย และ ผอ.สํานักงาน ปปส.ในพื้นที่ เป็นต้น
“นายกฯ ระบุว่า นอกจากงานด้านความมั่นคงแล้ว รัฐบาลและ คสช. ยังให้ความสําคัญกับการนํานโยบายของรัฐบาลไปสู่การปฏิบัติเพื่อให้เกิดความยั่งยืน โดยให้แต่ละภูมิภาคกําหนดมาตรการที่เหมาะสมกับสถานการณ์ในพื้นที่ และมีความเชื่อมโยงกันทั้งในระดับภาคและจังหวัด สอดคล้องกับทิศทางการบริหารงบประมาณใหม่ที่มุ่งพัฒนาภูมิภาค กลุ่มจังหวัด และจังหวัด อย่างตรงจุด”
----------------------
สํานักโฆษก
รัฐบาลไทย-ข่าวทำเนียบรัฐบาล-ราชกิจจานุเบกษา เผยแพร่พระราชกฤษฎีกา จัดตั้งสถาบันระหว่างประเทศเพื่อการค้าและการพัฒนา (องค์การมหาชน) (ฉบับที่ ๒) พ.ศ. ๒๕๖๑
วันอังคารที่ 31 กรกฎาคม 2561
ราชกิจจานุเบกษา เผยแพร่พระราชกฤษฎีกา จัดตั้งสถาบันระหว่างประเทศเพื่อการค้าและการพัฒนา (องค์การมหาชน) (ฉบับที่ ๒) พ.ศ. ๒๕๖๑
ราชกิจจานุเบกษา เมื่อวันที่ ๒๗ กรกฎาคม ๒๕๖๑ เผยแพร่พระราชกฤษฎีกา จัดตั้งสถาบันระหว่างประเทศเพื่อการค้าและการพัฒนา (องค์การมหาชน) (ฉบับที่ ๒) พ.ศ. ๒๕๖๑
ราชกิจจานุเบกษา เมื่อวันที่ ๒๗ กรกฎาคม ๒๕๖๑ เผยแพร่พระราชกฤษฎีกา จัดตั้งสถาบันระหว่างประเทศเพื่อการค้าและการพัฒนา (องค์การมหาชน) (ฉบับที่ ๒) พ.ศ. ๒๕๖๑
โดยมีสาระสําคัญเช่น
ให้รัฐมนตรีว่าการกระทรวงพาณิชย์รักษาการตามพระราชกฤษฎีกานี้ แทนรัฐมนตรีว่าการกระทรวงศึกษาธิการ
เปลี่ยนองค์ประกอบของคณะกรรมการจากเดิมปลัดกระทรวงศึกษาธิการเป็นประธาน ให้เป็นผู้ที่คณะรัฐมนตรีแต่งตั้ง
กรรมการโดยตําแหน่งจํานวน ๔คนได้แก่ ปลัดกระทรวงการต่างประเทศ ปลัดกระทรวงพาณิชย์ ปลัดกระทรวงศึกษาธิการ และอธิการบดีจุฬาลงกรณ์มหาวิทยาลัย
กรรมการผู้ทรงคุณวุฒิ จํานวนไม่เกิน ๕คนซึ่งคณะรัฐมนตรีแต่งตั้ง
แก้ไขสถานที่ตั้งของสถาบันให้มีที่ทําการอยู่ที่จุฬาลงกรณ์มหาวิทยาลัย กรุงเทพมหานคร หรือสถานที่อื่นในกรุงเทพมหานครหรือจังหวัดใกล้เคียงก็ได้
ให้ปลัดกระทรวงศึกษาธิการ ปฏิบัติหน้าที่ประธานกรรมการไปพลางก่อนโดยพระราชกฤษฎีกาที่ใช้บังคับอยู่ก่อนนี้ยังคงให้ใช้บังคับต่อไปได้เท่าที่ไม่ขัดหรือแย้งกับฉบับที่แก้ไขใหม่ แต่จะต้องไม่เกิน ๑ปีนับแต่วันที่พระราชกฤษฎีกานี้ใช้บังคับ
ฉบับล่าสุด2561
ฉบับปี2544
Rewriter/Editorบัลลังก์ โรหิตเสถียร
รัฐบาลไทย-ข่าวทำเนียบรัฐบาล-กสร. แนะนายจ้างลูกจ้างใช้แรงงานสัมพันธ์ที่ดี ลดปัญหาพิพาทแรงงาน
วันศุกร์ที่ 22 พฤศจิกายน 2562
กสร. แนะนายจ้างลูกจ้างใช้แรงงานสัมพันธ์ที่ดี ลดปัญหาพิพาทแรงงาน
กรมสวัสดิการและคุ้มครองแรงงาน แนะนายจ้าง ลูกจ้างยึดหลักแรงงานสัมพันธ์แบบหุ้นส่วน ป้องกันข้อพิพาทโบนัสปลายปี พร้อมย้ําให้เจรจากันด้วยเหตุผล และคํานึงถึงสิทธิตามกฎหมายแรงงาน
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) กล่าวว่า ในช่วงใกล้สิ้นปีจนถึงต้นปีเป็นช่วงที่สถานประกอบกิจการส่วนใหญ่จะพิจารณาจ่ายเงินรางวัลพิเศษเพื่อตอบแทนการทํางานในรอบปีที่ ผ่านมาหรือโบนัสให้แก่ลูกจ้าง ทั้งนี้ การจ่ายเงินโบนัสของแต่ละสถานประกอบกิจการจะขึ้นอยู่กับผลประกอบกิจการของแต่ละแห่ง และขึ้นอยู่กับผลงาน ความประพฤติของลูกจ้างด้วย ซึ่งทําให้ลูกจ้างได้รับโบนัสแตกต่างกันไปและ อาจไม่เท่ากันในแต่ละปี จึงจําเป็นจะต้องใช้หลักแรงงานสัมพันธ์ที่ดีในการสื่อสารทําความเข้าใจระหว่างนายจ้าง ลูกจ้าง เพื่อลดข้อขัดแย้ง และป้องกันมิให้เกิดข้อพิพาทแรงงานได้
นายอภิญญา กล่าวต่อไปว่า กสร. จึงขอฝากไปยังนายจ้าง ลูกจ้างว่า ให้ยึดหลักแรงงานสัมพันธ์แบบหุ้นส่วนเจรจากันด้วยเหตุผล นายจ้างควรชี้แจงข้อเท็จจริงถึงผลประกอบกิจการและทําความเข้าใจกับลูกจ้างอย่างตรงไปตรงมา และขอให้ทั้งสองฝ่ายเปิดใจรับฟังความคิดเห็นของกันและกัน และขอย้ําให้ทั้งสองฝ่ายคํานึงถึงสิทธิ หน้าที่ภายใต้กรอบของกฎหมายและการอยู่ร่วมกันอย่างสันติสุข อย่างไรก็ตาม ได้กําชับให้พนักงานตรวจแรงงานทั่วประเทศ เข้าไปแนะนํา ให้ความรู้ แก่นายจ้าง ลูกจ้างเกี่ยวกับระบบแรงงานสัมพันธ์ และเฝ้าระวังสถานการณ์ หากพบว่ามีข้อพิพาทแรงงานเกิดขึ้นให้เจ้าหน้าที่ลงพื้นที่ทําความเข้าใจและช่วยไกล่เกลี่ยให้ได้ข้อยุติโดยเร็วที่สุด
รัฐบาลไทย-ข่าวทำเนียบรัฐบาล-ผลการประชุมคณะกรรมการอำนวยการกำจัดมาลาเรียแห่งชาติ
วันศุกร์ที่ 20 กรกฎาคม 2561
ผลการประชุมคณะกรรมการอํานวยการกําจัดมาลาเรียแห่งชาติ
รอง นรม. พลเอก ฉัตรชัยฯ  เป็นประธานการประชุมคณะกรรมการอํานวยการกําจัดมาลาเรียแห่งชาติ
วันนี้ (20 กรกฎาคม 2561 ) เวลา 13.30 น. ณ ห้องประชุมคณะรัฐมนตรี ชั้น 2 สํานักเลขาธิการคณะรัฐมนตรี ทําเนียบรัฐบาล พลเอกฉัตรชัย สาริกัลยะ รองนายกรัฐมนตรี เป็นประธานการประชุมคณะกรรมการอํานวยการกําจัดมาลาเรียแห่งชาติ ครั้งที่ 1/2561 ร่วมกับหน่วยงานที่เกี่ยวข้อง ซึ่งผลการประชุมสรุปสาระสําคัญดังนี้
ที่ประชุมพิจารณาเรื่องการทบทวนแผนปฏิบัติการปี 2563-2564 ตามยุทธศาสตร์กําจัดโรคไข้มาลาเรีย ดําเนินงานในพื้นที่ที่พบโรคไข้มาลาเรียชุกชุม 6 จังหวัด ตามแนวชายแดน เพื่อเร่งรัดให้ประเทศไทยปลอดโรคไข้มาลาเรียภายในปี 2567 เป้าหมายคือ ทุกอําเภอต้องปลอดจากการแพร่เชื้อ โดยมีพันธกิจคือ กําจัดเชื้อที่ดื้อต่อยา โดยใช้มาตราการที่เหมาะสมในแต่ละพื้นที่ รวมทั้งเพิ่มการเข้าถึงบริการในกลุ่มประชากรเสี่ยง และพัฒนาการมีส่วนร่วมทั้งในและต่างประเทศ เพื่อให้เป็นไปตามที่กําหนดของการรับรองจากองค์การอนามัยโลกภายในปี 2569
พร้อมกันนี้ ที่ประชุมรับทราบ สถานการณ์โรคไข้มาลาเรียในปีงบประมาณ 2561 ว่า ได้ลดลงเหลือร้อยละ 51 จากช่วงเวลาเดียวกันของปีที่ผ่านมา จึงได้กําหนดจุดเน้นตาม 4 ยุทธศาสตร์ กําจัดไข้มาลาเรีย คือ ยุทธศาตร์ที่ 1 เร่งรัดกําจัดการแพร่เชื้อมาลาเรียโดยการเฝ้าระวังโรค การขยายการตรวจรักษาในโรงพยาบาลส่งเสริมสุขภาพตําบลมาลาเรียคลีนิคและมาลาเรียชุมชน เร่งรัดค้นหาผู้ป่วยในกลุ่มเสี่ยงในพื้นที่แพร่เชื้อ เช่น ทหาร เจ้าหน้าที่ป่าไม้ประชาชนตามแนวชายแดนการแจกมุ้งชุบสารเคมีติดตามผลการรักษาและเฝ้าระวังเชื้อดื้อยา ยุทธศาสตร์ที่ 2 พัฒนาเทคโนโลยี มาตรการและรูปแบบโดยศึกษาวิจัยประยุกต์ใช้องค์ความรู้และเทคโนโลยี ยุทธศาสตร์ที่ 3 สร้างความร่วมมือระหว่างภาคีเครือข่าย โดยบูรณาการแผนงานมาลาเรียทั้งในระดับประเทศและระดับพื้นที่ และ ยุทธศาสตร์ที่ 4 ส่งเสริมให้ประชาชนมีศักยภาพในการดูแลตัวเองสื่อสารผ่านอาสาสมัครสาธารณสุข (อสม.) ในพื้นที่เสี่ยงพัฒนาชุมชนต้นแบบกําจัดโรคไข้มาลาเรีย
-----------------------------
กลุ่มประชาสัมพันธ์และเผยแพร่ สํานักโฆษก